Sõpruskohtumises Bulgaaria vastu vigastada saanud Benzema sai mängida vaid 40 minutit. Peatreener ei avaldanud 33-aastase ründaja vigastuse kohta erilist muret. «Ta sai obaduse vastu põlve ja lihast. Me ei tahtnud riske võtta, sellepärast vahetamise ta välja. Elus on ka hullemaid asju,» ütles Deschamps.
Benzema kuulub siiski Prantsusmaa EM-koondisesse ning Deschamps ei väljendanud vigastuse osas erilist muret. «Praeguse seisuga pole see midagi dramaatilist. Me tegime õige otsuse ja mõtleme tema paranemisele igapäevaselt,» lisas peatreener.
Deschampsi juhitud koondisest jäi Benzema välja 2016. aasta EMil ja 2018. aasta MMil. Nüüd kutsus treener ründaja aga tagasi koondist esindama ning sõprusmäng Bulgaariaga oli alles tema teine kohtumine pärast koondise ridadesse naasmist. Madridi Reali mängija asemel tuli Bulgaaria vastu väljakule Olivier Giroud, kes lõi kaks väravat.
Prantsusmaa vastasteks EMi alagrupiturniiril on Ungari, Portugal ja Saksamaa. Just viimasega kohtutakse esimeses alagrupimängus teisipäeval.